钦定古今图书集成/明伦汇编/人事典/第053卷 > 《方言》 > 《笑赋》晋·孙楚
## 钦定古今图书集成/明伦汇编/人事典/第053卷 > 《方言》 > 《笑赋》晋·孙楚

有度俗之公子，总万物之细故，心髣髴乎巢由，以得
意为至乐，不拘恋乎凡流。会亲戚于高宇，结宗盟于
绸缪。所以交颈偃仰，椎胸指掌，亢洪声于通谷，顺长
风以流响，气参谭以相属，若将颓而复往。或嚬蹙俛
首，状似愁悲，怫郁唯转，呻吟郁伊；或携手悲啸，嘘天
长叫。迟重则如陆沉，轻疾则如水漂。徐疾任其口颊，
《圆合》得乎机要或中路背叛更相毁贱倾倚叵我雕
声迄乎！日晏信天下之《笑林》调谑之巨观也。